VENDIM 
Nr. 48, datë 17.4.2015

MBI FILLIMIN E PROCEDURAVE për LICENCIMin E SHOQËRISË “MESOPOTAM ENERGJI” SHPK, Në AKTIVITETIN E TREGTIMIT Të ENERGJISË ELEKTRIKE

Në mbështetje të nenit 3, pika 35/n, 8, germa “a”, nenit 9 dhe nenit 13, pika 1, germa “d”, të ligjit nr. 9072, datë 22.5.2003, “Për sektorin e energjisë elektrike”, të ndryshuar, nenit 4, pika 1, germa “g”; nenit 8 dhe nenit 10, pikat 1 dhe 3 të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr. 108, datë 9.9.2008, Bordi i Komisionerëve i Entit Rregullator të Energjisë (ERE), në mbledhjen e tij të datës 17.4.2015, pasi shqyrtoi aplikimin e paraqitur nga shoqëria “Mesopotam Energji” sh.p.k., si dhe relacionin e Drejtorisë së Licencimit dhe të Monitorimit të Tregut dhe Drejtorisë Juridike dhe të Mbrojtjes së Konsumatorit, 
konstatoi se:
Aplikimi i shoqërisë “Mesopotam Energji” sh.p.k. plotëson kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë: 
Neni 9, pika 1. Formati i aplikimit është plotësuar në mënyrë korrekte.
Neni 9, pika 2. Dokumentacioni juridik, administrativ dhe pronësor është plotësuar tërësisht.
Neni 9, pika 3. Dokumentacioni financiar dhe fiskal është plotësuar tërësisht.
Neni 9, pika 4/10, germa “a”. Sasia e energjisë elektrike e parashikuar për t’u tregtuar. E paplotësuar.
Neni 9, pika 4/10, germa “c”. Plotësuar.
Për dokumentacionet e munguara do të njoftohet subjekti që në bazë të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, neni 10, pika 10 dhe neni 11, pika 1, t’i paraqesë këto në ERE brenda afateve.
Neni 9, pika 4.1.5. Leje nga institucione të tjera.
Është plotësuar tërësisht.
Është në proces miratimi i pikës së lidhjes me sistemin.
Për dokumentacionet e munguara do të njoftohet subjekti që në bazë të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, neni 10, pika 10 dhe neni 11, pika 1, t’i paraqesë këto në ERE brenda afateve.
Për gjithë sa më sipër, Bordi i Komisionerëve i ERE-s 
Vendosi:

1. Fillimin e procedurave për licencimin e shoqërisë “Mesopotam Energji” sh.p.k., në aktivitetin e tregtimit të energjisë elektrike. 
2. Drejtoria e Licencimit dhe e Monitorimit të Tregut të njoftojnë aplikuesin për vendimin e Bordit të Komisionerëve të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 

